Document ID: 32011R1370

РЕГЛАМЕНТ ЗА ИЗПЪЛНЕНИЕ (ЕС) № 1370/2011 НА КОМИСИЯТА
от 21 декември 2011 година
за вписване на название в регистъра на защитените наименования за произход и защитените географски указания [Горнооряховски суджук (Gornooryahovski sudzhuk) (ЗГУ)]
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Горнооряховски суджук“ (Gornooryahovski sudzhuk), подадена от България, бе публикувана в Официален вестник на Европейския съюз (2).
(2)
В съответствие с член 7, параграф 3, буква в) от Регламент (ЕО) № 510/2006 Кипър изпрати мотивирано възражение.
(3)
С писмо от 31 януари 2011 г. Комисията призова засегнатите страни да постигнат споразумение помежду си. Споразумението бе постигнато в рамките на шест месеца и Кипър оттегли възражението си на 22 юли 2011 г.
(4)
Следователно наименованието следва да бъде включено в регистъра,
ПРИЕ НАСТОЯЩИЯ РЕГЛАМЕНТ:
Член 1
Регистрира се названието, посочено в приложението към настоящия регламент.
Член 2
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2011 година.

Labels: 3
17
18